Procesverbal nga takimit mbi Buxhetimit me Pjesëmarrje në fshatin Greme

Data 17.07.2024

Projekti "Kontrata Sociale" në bashkëpunim me USAID-in që ka organizuar takimin e parë publik të buxhetimit për vitin 2024 në Komunën e Ferizajt paraqet një hap të rëndësishëm drejt pjesëmarrjes së qytetarëve në vendimmarrje dhe zhvillim komunal. Takimi është mbajtur në Shkollën Fillore “Jeta e Re”, në Greme, ku pjesëmarrësit kishin mundësinë të dëgjonin dhe të shprehnin mendimet e tyre për prioritetet dhe projektet që do të financohen.

Të pranishëm ishin; drejtori i infrastrukturës, Meriton Hajdini, zyrtari i lartë i financave Fisnik Sylejmani dhe drejtori i shërbimeve publike dhe emergjencës Arben Halili, duke treguar përkushtimin e tyre për të përfshirë qytetarët në procesin e buxhetimit dhe vendimmarrjes komunale

Planifikimi i 120 mijë eurove për realizimin e tre projekteve në tre lokalitete të ndryshme të qytetit tregon një angazhim konkret për zhvillimin lokal dhe përmbushjen e nevojave të qytetarëve.

Buxhetimi me pjesëmarrje është vlerësuar si një metodë demokratike dhe proaktive e buxhetimit, duke i dhënë mundësi qytetarëve të marrin pjesë aktive dhe të japin kontribut në zgjedhjen e projekteve që do të realizohen në komunitetin e tyre, përmes votimit të drejtpërdrejtë për projektet e propozuara.

Gjatë këtij procesi u dhanë ide të ndryshme nga komuniteti i cili ishte shumicë nga gjinia mashkullore në shifër prej afro 12 personave e të cilët i listuam në FlipChart;

Park Lojërash

Kabinet të informatikës në shkollën “Jeta e Re”

Tabela digjitale ne shkollën “Jeta e Re”

Mur mbrojtës

Ndriçim të rrugës, etj.

Banorët e fshatit Greme me shumicë votash kanë vendosur që shkolla e tyre të bëhet me tabela digjitale dhe kabinet të informatikës.

Procesmbajtëse

Shyhrete Topalli